  Анжелика Тихонова корреспондент 2020-тӥ арын Ижкарысь урамъёсы лапег выжо 16 выль трамвайёс потозы. Транспортэз Владимир Путинэн кичӧлтэм «Кышкыттэм но ӟечлыко автомобиль сюресъёс» йӧскалык ӵектос улсын басьтозы. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз «Кофе с мэром» меӵак эфираз вераз. Йӧскалык ӵектос улсын мер транспортэз воштонъя но выльдонъя конкурсэ Россиысь 60 каръёс пыриськизы, 13-ез соос пӧлысь выль трамвайёс басьтозы. Пӧлазы Ижкар но. Лапег выжо 16 трамвайёсты таяз арын ик басьтом ини шуыса малпаськом Олег Бекмеметьев, Ижкарлэн тӧроез Одӥг трамвай вагон 47 миллион манет сылэ Выль трамвайёс басьтыны 60 процентсэ уксёез федерал коньдэт висъя, 40 процентсэ – улосвыл коньдэт. Та дыре вань кулэ луись ужкагазъёсты гожтон ужъёс мыно.  Тегъёс: Ижкар Транспорт Трамвай Удмуртия ОлегБекмеметьев 100ар  